proxectonos/corpus_dominio_legal_administrativo_tmp huggingface dataset:
RESOLUCIÓN do 17 de xaneiro de 2024, da Secretaría Xeral de Apoio ao Emprego, Traballo Autónomo e Economía Social, pola que se lles dá publicidade ás subvencións concedidas ao abeiro da Orde do 13 de xuño de 2022 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2022 (código de procedemento TR802L).
Consellería de Promoción do Emprego e Igualdade — III. Outras disposicións — 07/02/2024

En cumprimento do disposto no artigo 15.1 da Orde do 13 de xuño de 2022 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social, e se procede á súa convocatoria para a anualidade 2022 (código de procedemento TR802L) (DOG núm. 123, do 29 de xuño) resolvo que se proceda á publicación das subvencións concedidas que se indican no anexo, cun importe total de 637.639,76 euros, con cargo ás aplicacións 11.04.324C.470.9, 11.04.324C.481.9, 11.04.324C.770.9 e 11.04.324C.781.9 dos orzamentos xerais da Comunidade Autónoma de Galicia para o exercicio 2022.
Santiago de Compostela, 17 de xaneiro de 2024
RESOLUCIÓN de 29 de xaneiro de 2024 pola que se lle dá publicidade ás axudas concedidas ao abeiro da Resolución do 20 de decembro de 2022 pola que se establecen as bases reguladoras e se anuncia a convocatoria do procedemento de concesión de subvencións para proxectos de mellora enerxética, dirixido a autónomos e pemes do sector servizos (programa Bono enerxía peme), anualidade 2023 (código de procedemento IN417Z).
Axencia Instituto Enerxético de Galicia — III. Outras disposicións — 07/02/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude esta dirección,
1. Publicar no
Diario Oficial de Galicia
as axudas concedidas ao abeiro da Resolución do 20 de decembro de 2022 pola que se establecen as bases reguladoras e se anuncia a convocatoria do procedemento de concesión de subvencións para proxectos de mellora enerxética, dirixido a autónomos e pemes, do sector servizos (programa Bono enerxía peme), para a anualidade 2023.
2. As presentes axudas destinadas a empresas incardínanse no réxime de axudas
de minimis
, establecido no Regulamento (UE) núm. 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
; no Regulamento (UE) núm. 1408/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector agrícola e no Regulamento (UE) núm. 717/2014 da Comisión, do 27 de xullo, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector da pesca e da acuicultura.
Deberase garantir que de recibir o beneficiario outras axudas baixo o réxime
de minimis
non se supera o límite de 200.000,00 € nun período de tres exercicios fiscais. Para as empresas do sector do transporte de mercadoría por estrada este límite redúcese a 100.000,00 €. Para as empresas do sector da pesca as axudas
de minimis
totais que se concedan a unha mesma empresa non poderán superar os 30.000,00 € durante calquera período de tres exercicios fiscais. Para as empresas do sector agrícola o límite
de minimis
redúcese a 20.000 € durante calquera período de tres exercicios.
Santiago de Compostela, 29 de xaneiro de 2024
Finalidade: axudas para proxectos de mellora enerxética dirixido a autónomos e pemes do sector servizos (programa Bono enerxía peme) para o ano 2023.
Aplicacións orzamentarias: estas axudas fináncianse con cargo á aplicación orzamentaria 05.A3.733A.770.0 cun orzamento de 4.200.000,00 €.
Beneficiarios das axudas concedidas:
As subvencións concedidas aparecen ordenadas pola data e hora de presentación da solicitude de axuda.
EXTRACTO da Resolución do 29 de xaneiro de 2024 pola que se publican as axudas ao estudo propias desta universidade do curso 2023/24.
Universidade de Vigo — III. Outras disposicións — 07/02/2024

De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións https://secretaria.uvigo.gal/uv/web/convocatoria/public/show/1278
Primeiro.
Persoas beneficiarias
As persoas beneficiarias das axudas será alumando matriculado na Universidade de Vigo en titulacións oficiais de grao e máster en centros propios ou en centros adscritos de titularidade pública que imparten titulacións non impartidas en centros propios (Enfermaría en Ourense, Enfermaría en Pontevedra e Enfermaría no Meixoeiro).
Segundo.
Obxecto
O obxecto das axudas é atender as necesidades do estudantado matriculado en titulacións oficiais que presentan circunstancias económicas ou familiares que lle impidan ou dificulten a continuidade dos seus estudos.
Terceiro.
Bases reguladoras
Resolución do 29 de xaneiro de 2024 pola que se publican as axudas ao estudo propias desta universidade do curso 2023/24.
Cuarto.
Contía
A contía total do crédito destinado a estas axudas será de douscentos mil euros (200.000 €).
Quinto.
Prazo de presentación de solicitudes
O prazo para presentar as solicitudes é desde o 30 de xaneiro ata o 26 de febreiro de 2024.
Vigo, 29 de xaneiro de 2024
CORRECCIÓN DE ERROS. Resolución do 27 de decembro de 2023 pola que se dá publicidade do Acordo do Consello de Dirección que aproba as bases reguladoras das axudas para a atracción de empresas a Galicia, susceptibles de seren cofinanciadas pola Unión Europea no marco do programa Galicia Feder 2021-2027, e se realiza a súa convocatoria en réxime de concorrencia non competitiva (código de procedemento IG408H).
Instituto Galego de Promoción Económica — III. Outras disposicións — 08/02/2024

Advertidos erros na referida resolución, publicada no
Diario Oficial de Galicia
núm. 14, do 19 de xaneiro de 2024, procede facer as seguintes correccións:
Na páxina 5089, no artigo 21.3.m), onde di:
«m) Incumprimento das condicións específicas definidas no artigo 18.1.h) destas bases, no caso de proxectos que requiran a realización de obra civil», debe dicir: «m) Incumprimento das condicións específicas definidas no artigo 18.1.h) destas bases, no caso de proxectos que requiran a realización de obra civil, afectando a perda total só este concepto de investimento, agás o disposto no punto 4 seguinte deste mesmo artigo».
Na páxina 5097, no anexo I, no punto 1. Xerais, na letra B) punto 5, onde di:
«5. Adquisición de activos dun establecemento.
(...)
Os proxectos deberán acadar a seguinte simetría entre o investimento infraestrutural (obra civil e outros conceptos inmobiliarios), que denominaremos «O» e o investimento subvencionable en bens de equipamento, que denominaremos «M». O importe que se subvencionará no conxunto de investimento «O» será, como máximo, 1,5 veces «M».
(...)».
Debe dicir:
«5. Adquisición de activos dun establecemento.
(...)
Os proxectos deberán acadar a seguinte simetría entre o investimento infraestrutural (obra civil e outros conceptos inmobiliarios), que denominaremos «O» e o investimento subvencionable en bens de equipamento e outros investimentos en activos fixos, que denominaremos «M». O importe que se subvencionará no conxunto de investimento «O» será, como máximo, 1,5 veces «M».
(...)».
ORDE do 29 de xaneiro de 2024 pola que se resolve o concurso Eduemprende Idea 2023, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, convocado pola Orde do 9 de novembro de 2023 (Diario Oficial de Galicia número 220, do 20 de novembro).
Consellería de Cultura, Educación, Formación Profesional e Universidades — III. Outras disposicións — 08/02/2024

A Orde do 9 de novembro de 2023 (DOG número 220, do 20 de novembro), pola que se convoca o concurso Eduemprende Idea 2023 dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia, sustentadas con fondos públicos, establece as bases e o procedemento para a adxudicación dos premios nas modalidades A e B.
Unha vez realizada a valoración dos proxectos de empresa presentados pola comisión avaliadora, designada conforme o procedemento establecido na orde de convocatoria, publicada a proposta provisional de adxudicación dos premios para as modalidades A e B da convocatoria, vista a acta coa proposta definitiva da comisión avaliadora e a correspondente proposta da directora xeral de Formación Profesional sobre a concesión destes premios,
Primeiro. Conceder os premios aos proxectos de empresa seleccionados no concurso Eduemprende Idea 2023, nas modalidades A e B, que figuran no anexo desta orde.
Segundo. Contra esta orde poderase interpoñer recurso potestativo de reposición ante o conselleiro de Cultura, Educación, Formación Profesional e Universidade no prazo dun mes contado a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo establece o artigo 46 da Lei 29/1998, do 13 de xullo, reguladora da xurisdición contencioso-administrativa.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de xaneiro de 2024
Modalidade A: ciclos de grao superior.
Modalidade B: ciclos de grao medio.
DECRETO 17/2024, do 25 de xaneiro, polo que se aproba o cambio de titularidade a prol do Concello de Valga dun treito antigo da estrada EP-8503 Cordeiro-Senín.
Consellería de Infraestruturas e Mobilidade — III. Outras disposicións — 08/02/2024

Segundo o artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos destas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra banda, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Deputación Provincial de Pontevedra, na sesión ordinaria do día 15 de setembro de 2023, acordou o cambio de titularidade a prol do Concello de Valga dun treito antigo de 198 metros lineais do p.q. 0+200, marxe esquerda, da estrada provincial EP-8503 Cordeiro-Senín.
O convenio asinado entre o concello e a deputación para a execución do proxecto denominado Mellora da seguridade viaria e mobilidade peonil na EP-8501 Valga-Os Martores, desde o p.q. 1+050 ata o p.q. 1+500 ten o carácter de solicitude de inicio do procedemento de transferencia ao concello do dito treito do p.q. 0+200.
A Axencia Galega de Infraestruturas, de acordo co informe emitido polo servizo competente, formulou a proposta favorable á transferencia de titularidade do treito que se definen no artigo 1.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia na súa reunión do día vinte e cinco de xaneiro de dous mil vinte e catro,
Artigo 1
Aprobar o cambio de titularidade a prol do Concello de Valga do seguinte treito antigo da estrada provincial EP-8503:
Artigo 2
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia.
A entrega dos bens formalizarase coa sinatura da correspondente acta de entrega entre o concello e a deputación no prazo dos tres meses seguintes a esta publicación.
Artigo 3
Correspóndenlle ao Concello de Valga, a partir da formalización da entrega, todas as actividades de xestión, mantemento, conservación e explotación, así como o exercicio das funcións de disciplina viaria e calquera outra que puidese corresponderlle como nova Administración titular.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e cinco de xaneiro de dous mil vinte e catro
CORRECCIÓN DE ERROS. Resolución do 28 de decembro de 2023 pola que se ordena a publicación do Acordo do Consello da Xunta de Galicia do 28 de decembro de 2023, polo que se aproba a modificación da relación de postos de traballo da Consellería de Política Social e Xuventude.
Consellería de Facenda e Administración Pública — III. Outras disposicións — 08/02/2024

Advertido un erro na Resolución do 28 de decembro de 2023, publicada no DOG núm. 246, do venres 29 de decembro de 2023, é necesario facer a oportuna corrección:
• Nos postos de traballo cuxa denominación é «SUBALTERNO/A», na epígrafe «Complem. específico», onde di: «8.569,26», debe dicir: «8.351,56».
• Nos postos de traballo cuxa denominación é «SUBALTERNO/A», na epígrafe «Complem. específico», onde di: «9.464,70», debe dicir: «9.247,14».
ORDE do 16 de xaneiro de 2024 pola que se nomean novos membros do Consello Galego de Relacións Laborais, en representación da Confederación de Empresarios de Galicia.
Consellería de Promoción do Emprego e Igualdade — II. Autoridades e persoal — 07/02/2024

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Ao facer uso da posibilidade de substitución que recolle o artigo 7 da dita resolución, a Confederación de Empresarios de Galicia acordou o nomeamento dun membro titular e dun membro suplente do Pleno do Consello de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear como membro titular do Pleno do Consello Galego de Relacións Laborais, en representación da Confederación de Empresarios de Galicia, a Marina Graña Bermúdez en substitución de José Antonio Romarís Ferreiro.
Artigo 2
Nomear como membro suplente do Pleno do Consello Galego de Relacións Laborais, en representación da Confederación de Empresarios de Galicia, a Beatriz Regos Concha en substitución de Marina Graña Bermúdez.
Santiago de Compostela, 16 de xaneiro de 2024
RESOLUCIÓN do 9 de febreiro de 2024 pola que se dá publicidade do acordo do Consello de Dirección que aproba a modificación da súa estrutura organizativa.
Instituto Galego de Promoción Económica — III. Outras disposicións — 15/02/2024

De acordo co previsto na Lei 5/1992, do 10 de xuño, de creación do Instituto Galego de Promoción Económica, o Consello de Dirección do instituto, na súa xuntanza do 15 de xaneiro de 2024, acordou modificar a estrutura organizativa da entidade nos seguintes termos:
Modificar a denominación da «Unidade de Proxectos Empresariais» e da «Oficina de Proxectos Tractores e Atracción de Investimentos» que pasan a denominarse «Oficina Económica de Galicia» e «Subdirección de Asesoramento Empresarial e Apoio á Oficina Económica de Galicia», respectivamente.
Modificar a denominación do posto de «Responsable Oficina de Proxectos Tractores e Atracción de Investimentos» que pasa a denominarse «Subdirector/a de Asesoramento Empresarial e Apoio á Oficina Económica de Galicia».
Modificar a denominación do posto de «Xefe/a da Unidade de Proxectos Empresariais» que pasa a denominarse «Director/a da Oficina Económica de Galicia».
Santiago de Compostela, 9 de febreiro de 2024
EXTRACTO da Resolución do 2 de febreiro de 2024 pola que se establecen as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2024 (código de procedemento CT402C).
Axencia Galega das Industrias Culturais — III. Outras disposicións — 15/02/2024

BDNS (Identif.): 743417.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poden obter a condición de beneficiarias das subvencións as persoas físicas (autónomas) e persoas xurídicas privadas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, dedicadas profesionalmente á actividade de produción e distribución de espectáculos de artes escénicas ou musicais que desenvolvan maioritariamente a súa actividade na Comunidade Autónoma de Galicia.
2. Tamén poden ser beneficiarias as agrupacións de persoas físicas ou xurídicas privadas, comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica, poidan levar a cabo as actividades obxecto da subvención, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, dedicadas profesionalmente á actividade de produción e distribución de espectáculos de artes escénicas ou musicais que desenvolvan maioritariamente a súa actividade na Comunidade Autónoma de Galicia.
Segundo. Finalidade
Determinar as condicións que regularán a concesión de subvencións para promover a distribución exterior e interior de bens e servizos culturais producidos por empresas vinculadas ás artes escénicas e ou musicais dentro do seu plan de xira comprendidos nos prazos indicados nesta resolución e proceder á súa convocatoria para o ano 2024.
Terceiro. Bases reguladoras
Resolución do 2 de febreiro de 2024 pola que se establecen as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2024 (código de procedemento CT402C).
Cuarto. Importe
O crédito destinado ao financiamento destas axudas é de 600.000 euros con cargo á aplicación orzamentaria 10.A1.432B.470.0 dos orzamentos xerais da Agadic para o exercicio 2024 (código de proxecto 2015-00003), distribuídos como segue:
Quinto. Prazo de presentación de solicitudes
O prazo para a presentación das solicitudes será desde as 9.00 horas do día seguinte á publicación da correspondente convocatoria no Diario Oficial de Galicia e rematará aos cinco meses as 9.00 horas.
Santiago de Compostela, 2 de febreiro de 2024
EXTRACTO da Orde do 13 de febreiro de 2024 pola que se establecen as bases reguladoras das axudas ás empresas de inserción (EI) e ás súas entidades promotoras, e se procede á súa convocatoria para o ano 2024. Programa I: axudas ao mantemento do custo salarial das persoas traballadoras en risco ou situación de exclusión social (código de procedemento TR356A).
Consellería de Promoción do Emprego e Igualdade — III. Outras disposicións — 15/02/2024

BDNS (Identif.):743472.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As empresas de inserción inscritas como tales no Rexistro Administrativo de Empresas de Inserción de Galicia, de acordo co disposto no Decreto 178/2022, do 15 de setembro, polo que se regula o procedemento para a cualificación das empresas de inserción de Galicia e o seu rexistro administrativo, e que teñan o centro de traballo na Comunidade Autónoma de Galicia, sempre que cumpran as condicións e os requisitos establecidos nas bases reguladoras.
Segundo.
Obxecto
Promover a inserción sociolaboral das persoas en situación ou en risco de exclusión social mediante o establecemento de medidas de fomento das empresas de inserción, previamente cualificadas no Rexistro Administrativo de Empresas de Inserción de Galicia, que teñan centros de traballo na Comunidade Autónoma de Galicia.
Terceiro.
Importe
Para a concesión das axudas reguladas neste programa destínanse 1.355.000,00 euros con cargo á aplicación 13.30.324C.470.5, código de proxecto 2015 00561.
Cuarto.
Bases reguladoras e convocatoria
Orde do 13 de febreiro de 2024 pola que se establecen as bases reguladoras das axudas ás empresas de inserción (EI) e ás súas entidades promotoras, e se procede á súa convocatoria para o ano 2024.
Quinto.
Prazo de presentación de solicitudes
O prazo de presentación de solicitudes será desde o día seguinte ao da publicación desta orde no
Diario Oficial de Galicia
ata o 30 de setembro de 2024. Cada entidade só poderá presentar unha única solicitude.
Sexto.
Procedemento de concesión, período subvencionable e xustificación das axudas
As axudas concédense en réxime de concorrencia non competitiva.
O período subvencionable comprenderá desde o 1 de outubro de 2023 ata o 30 de setembro de 2024.
A data máxima de xustificación das accións subvencionadas será o 6 de novembro de 2024.
Santiago de Compostela, 13 de febreiro de 2024
CORRECCIÓN DE ERROS. Orde do 16 de xaneiro de 2024 pola que se modifica a autorización do CPR Plurilingüe Apóstol Santiago para engadir unha unidade de educación especial.
Consellería de Cultura, Educación, Formación Profesional e Universidades — III. Outras disposicións — 15/02/2024

Advertido erro na orde que se cita, publicada no DOG número 23, do 1 de febreiro de 2024, cómpre facer a seguinte corrección:
Na páxina 9846, no artigo 1, Composición resultante, onde di:
«Educación especial: 1 unidade».
Debe dicir:
«Educación infantil: 12 unidades.
Educación primaria: 24 unidades.
Educación secundaria obrigatoria: 16 unidades.
Bacharelato: 10 unidades, das modalidades de Ciencias e Tecnoloxía, e de Humanidades e Ciencias Sociais.
Educación especial: 1 unidade».
RESOLUCIÓN do 6 de febreiro de 2024 pola que se da publicidade das axudas concedidas ao abeiro da Resolución do 21 de abril de 2023 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas galegas, para o ano 2023, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2021-2027 (código de procedemento IN417Y).
Axencia Instituto Enerxético de Galicia — III. Outras disposicións — 14/02/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, de 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións outorgadas, con expresión da convocatoria, programa, crédito orzamentario a que se imputen, beneficiario/a, cantidade concedida e finalidade ou finalidades da subvención.
Na súa virtude, esta dirección
1. Publicar no
Diario Oficial de Galicia
as axudas concedidas ao abeiro da Resolución do 21 de abril de 2023 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas galegas, para o ano 2023, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2021-2027, que figuran como anexo desta resolución.
2. As axudas para proxectos de aforro e eficiencia enerxética nas empresas obxecto destas bases están suxeitas ás condicións que se establecen no capítulo I do Regulamento (UE) número 651/2014 da Comisión, do 17 de xuño, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías), publicado no DOUE L 187, do 26 de xuño de 2014. A presente convocatoria refírese ás axudas que aparecen definidas no capítulo III, sección 7, artigo 38. Axudas ao investimento destinadas a medidas de eficiencia enerxética. O citado Regulamento 651/2014, no artigo 1.3.b), establece que este non se aplicará ás axudas concedidas no sector da produción agrícola primaria, con excepción, entre outras, das axudas para a protección do ambiente.
Santiago de Compostela, 6 de febreiro de 2024
Finalidade: subvencións para proxectos de aforro e eficiencia enerxética nas empresas galegas para o ano 2023.
Aplicacións orzamentarias: estas axudas fináncianse con cargo á aplicación orzamentaria 05.A3.733A.770.2 cun orzamento de 5.100.000,00 €.
Beneficiarios das axudas concedidas: as subvencións concedidas aparecen ordenadas pola data e a hora de presentación da solicitude de axuda.
I.1. Proxectos de aforro e eficiencia enerxética en pemes (PAPEME).
I.2. Proxectos de aforro e eficiencia enerxética en grandes empresas (PAGE).
I.3. Proxectos de aforro e eficiencia enerxética en pemes ou grandes empresas que reduzan as emisións de GEI en polo menos un 30 % (PAE).
I.4. Proxectos de aforro e eficiencia enerxética en infraestruturas públicas (PAP).
Non se concederon axudas nesta epígrafe.
RESOLUCIÓN do 6 de febreiro de 2024, da Dirección Xeral de Formación Profesional, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional para o ano 2024.
Consellería de Cultura, Educación, Formación Profesional e Universidades — III. Outras disposicións — 14/02/2024

A Orde do 21 de decembro de 2023 pola que se regulan as probas de acceso aos ciclos formativos de grao medio e de grao superior de formación profesional do sistema educativo, e se convocan para o ano 2024 (códigos de procedemento ED312C e ED312D).
Segundo a autorización establecida no artigo 3 da dita Orde do 21 de decembro de 2023, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia para o ano 2024, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razón do servizo ao persoal con destino na Administración autonómica de Galicia.
Santiago de Compostela, 6 de febreiro de 2024
Presidente: Román Latas Calvo, inspector de Educación.
Secretaria: María Isabel Vidal Maza, profesora de ensino secundario.
Vogais:
Xesús Cociña Souto, profesor de ensino secundario.
Margarita Vidal Maza, profesora de ensino secundario.
Juan Granados Loureda, inspector de Educación.
María Sancosmed Álvarez, profesora de ensino secundario.
Ignacio Valverde Viqueira, profesor de ensino secundario.
David Rodríguez Miguens, profesor de ensino secundario.
Isabel Otero García, profesora de ensino secundario.
Asunción González Cabaleiro, profesora de ensino secundario.
Francisco González López, profesor de ensino secundario.
Manuel Ángel García Gómez, profesor de ensino secundario.
Stela Iglesias García, profesora de ensino secundario.
Antonio Lago Dacosta, profesor de ensino secundario.
Noelia Negreira Ferrol, profesora de ensino secundario.
Antonio Alfonso Rivas Menéndez, catedrático de ensino secundario.
Roberto Amarelle Garabán, profesor de ensino secundario.
– Suplentes:
Presidenta: Carmen García Rodríguez, inspectora de Educación.
Vogais:
Marcos Couceiro Espasandín, profesor de ensino secundario.
Serafín Vázquez Álvarez, catedrático de ensino secundario.
Lucía Abuín Abel, profesora de ensino secundario.
José Antonio Tizón Rodríguez, profesor de ensino secundario.
Óscar Domínguez Pérez, profesor de ensino secundario.
Rosa María Blanco Veiga, profesora de ensino secundario.
María Esperanza Vázquez Iglesias, profesora de ensino secundario.
José Antonio Rodríguez Fernández, catedrático de ensino secundario.
Alberto Sacido Romero, catedrático de ensino secundario.
Raquel Fernández Carril, profesora de ensino secundario.
Manuel Jesús Lama Grande, catedrático de ensino secundario.
Juan José Raíces Silva, profesor de ensino secundario.
Francisco José Lado Vara, profesor técnico de formación profesional.
Juan Carlos Codesido García, catedrático de ensino secundario.
RESOLUCIÓN do 6 de febreiro de 2024, da Secretaría Xeral Técnica da Consellería de Economía, Industria e Innovación, pola que se dá publicidade dos convenios de colaboración subscritos no terceiro cuadrimestre do ano 2023.
Consellería de Economía, Industria e Innovación — III. Outras disposicións — 14/02/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da relación dos convenios subscritos pola Consellería de Economía, Industria e Innovación nos meses de setembro a decembro do ano 2023, que se incorpora como anexo a esta resolución.
Santiago de Compostela, 6 de febreiro de 2024
RESOLUCIÓN do 5 de febreiro de 2024, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais (código de procedemento MT811A) (Diario Oficial de Galicia número 239, do 19 de decembro).
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 14/02/2024

O artigo 19 da Orde do 1 de decembro de 2022, pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais (código de procedemento MT811A), establece que no prazo máximo de tres meses, contados desde a data de resolución das concesións, se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións ao abeiro da Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais (código de procedemento MT811A), segundo o anexo desta resolución.
Santiago de Compostela, 5 de febreiro de 2024
Norma reguladora: Orde do 1 de decembro de 2022 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais (código de procedemento MT811A).
Crédito orzamentario: 230.000,00 euros.
Aplicación orzamentaria: 08.03.541B.460.0 dos orzamentos xerais da Comunidade Autónoma de Galicia para o ano 2023.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2023 destinadas ás entidades locais.
Expediente, entidades beneficiarias, aplicación orzamentaria, importe adxudicado:
EXTRACTO da Orde do 29 de xaneiro de 2024 pola que se convocan axudas para a realización de actividades de formación en linguas estranxeiras no ano 2024, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Consellería de Cultura, Educación, Formación Profesional e Universidades — III. Outras disposicións — 12/02/2024

BDNS (Identif.): 743188.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado dos centros docentes sostidos con fondos públicos da Comunidade Autónoma de Galicia, escolarizado no curso 2023/24, en 1º ou 2º de bacharelato.
Segundo.
Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en linguas estranxeiras do alumnado de distintos niveis dos centros docentes sostidos con fondos públicos en Galicia, durante o ano 2024.
Terceiro.
Bases reguladoras
Orde do 29 de xaneiro de 2024 pola que se convocan axudas para a realización de actividades de formación en linguas estranxeiras no ano 2024, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Cuarto.
Importe
Importe total da convocatoria: 2.446.641,32 euros.
Nº de prazas: 645.
Importe individual: a contía da axuda para cada beneficiario ou beneficiaria será a resultante de aplicar a diferenza entre o custo total da estadía para a que resultase seleccionado ou seleccionada e a achega que lle corresponda segundo os custos correspondentes aos grupos de achega familiar (A, B, C e D) sinalados na táboa seguinte e de acordo co procedemento aplicado para a súa selección e asignación a un grupo de achega familiar:
Quinto.
Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 29 de xaneiro de 2024
RESOLUCIÓN do 8 de febreiro de 2024 pola que se ordena a publicación do Acordo do Consello da Xunta de Galicia do 8 de febreiro de 2024, polo que se aproba a modificación da relación de postos de traballo da Consellería de Política Social e Xuventude.
Consellería de Facenda e Administración Pública — III. Outras disposicións — 12/02/2024

A aprobación da modificación da relación de postos de traballo da Consellería de Política Social e Xuventude xustifícase polas necesidades funcionais e organizativas actuais, así como do acordo sobre as condicións de traballo do persoal dos centros de xestión propia da Consellería de Política Social e Xuventude, asinado o 5.12.2023 entre a Administración e as organizacións sindicais.
En consecuencia, por proposta da Consellería de Política Social e Xuventude e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 8 de febreiro de 2024, adoptou o seguinte acordo:
Primeiro. Aprobar a modificación da relación de postos de traballo da Consellería de Política Social e Xuventude nos termos que se sinalan no anexo I a este acordo, como consecuencia das súas necesidades funcionais e organizativas actuais, así como do acordo sobre as condicións de traballo do persoal dos centros de xestión propia da Consellería de Política Social e Xuventude, asinado o 5.12.2023 entre a Administración e as organizacións sindicais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de febreiro de 2024, relativo á aprobación da relación de postos de traballo da Consellería de Política Social e Xuventude, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 8 de febreiro de 2024
CORRECCIÓN DE ERROS. Orde do 11 de xaneiro de 2024 pola que se establecen as bases reguladoras para a concesión, en réxime de concorrencia competitiva, de subvencións para a transformación dixital, innovación e modernización do sector comercial e artesanal, e se procede á súa convocatoria para o ano 2024 (código de procedemento CO300C).
Consellería de Economía, Industria e Innovación — III. Outras disposicións — 15/02/2024

Advertidos erros na antedita orde, publicada no
Diario Oficial de Galicia
núm. 24, do venres 2 de febreiro de 2024, cómpre realizar as seguintes correccións:
Na páxina 10181, no número 3, onde di:
«Non poderán ser beneficiarias destas axudas as empresas en crise, conforme a definición prevista no artigo 2, número 18, do Regulamento (CE) núm. 651/2014, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado (DOUE do 26.6.2014, L 187/1); as persoas que resultasen beneficiarias no ano 2023 das ordes de axudas CO300C e CO300G para a mesma actuación subvencionable, agás nos supostos en que pola natureza da actuación non sexa susceptible da súa conservación nos termos establecidos no artigo 19.6».
Debe dicir:
«Non poderán ser beneficiarias destas axudas as empresas en crise, conforme a definición prevista no artigo 2, número 18, do Regulamento (CE) núm. 651/2014, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado (DOUE 26.6.2014, L 187/1); as persoas que resultasen beneficiarias no ano 2023 das ordes de axudas CO300C e CO300G para a mesma actuación subvencionable, agás no caso dos obradoiros artesáns e nos supostos en que pola natureza da actuación non sexa susceptible a súa conservación nos termos establecidos no artigo 19.6».
Na páxina 10182, na alínea a), onde di:
«– Software de pagamento adaptado á actividade comercial desenvolvida e homologado para a dixitalización do certificado de facturas (máximo 12 meses)».
Debe dicir:
«– Software de pagamento adaptado á actividade comercial desenvolvida e homologado para a dixitalización do certificado de facturas».
Na páxina 10186, na alínea a), onde di:
«– Software de pagamento adaptado á actividade comercial desenvolvida (máximo 12 meses)».
Debe dicir:
«– Software de pagamento adaptado á actividade comercial desenvolvida e homologado para a dixitalización do certificado de facturas».
Na páxina 10187, no cadro dos investimentos máximos subvencionables, onde di:
Debe dicir:
Na páxina 10190, no cadro dos investimentos máximos subvencionables, onde di:
Debe dicir:
Na páxina 10194, na memoria do proxecto na liña de innovación, debe engadirse o seguinte parágrafo:
«Declaración responsable, debidamente asinada, de ter implantadas todas as actuacións do programa e-commerce I, no caso de solicitar as actuacións establecidas no programa
smart retail
ou no programa visual
merchandising
».
ORDE do 2 de febreiro de 2024 pola que se fixa o prezo privado para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 13/02/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que, excepcionalmente, poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia»
.
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación, Formación Profesional e Universidades que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de febreiro de 2024
–
A imaxinación no interior dun estudio. O fondo Mary Quintero no Arquivo Histórico Provincial de Pontevedra
. 15,00 €.
–
La imaginación en el interior de un e
studio. El fondo Mary Quintero en el Archivo Histórico Provincial de Pontevedra.
15,00 €.
–
O menor: procesos a-significantes na arte contemporánea
. 12,00 €.
– Narelle Jubelin
. Nalgures
. 25,00 €.
– David Lamelas.
Lonxe, América
. 40,00 €.
– Almudena Fernández Fariña.
Pisando charcos
. 40,00 €.
–
A cidade e as xentes 1970-1979: O fondo fotográfico Vega no Arquivo Histórico Provincial de Lugo
. 25,00 €.
CORRECCIÓN DE ERROS. Resolución do 23 de xaneiro de 2024 pola que se publica a convocatoria, mediante o procedemento de asignación de concerto social, da execución do programa Mentor rural de tránsito á vida adulta, autonomía e emancipación para persoas mozas en situación de vulnerabilidade en zonas non urbanas, cofinanciado pola Unión Europea no marco do Programa FSE+ Galicia 2021-2027 (código de procedemento BS213O) para os anos 2024 a 2026.
Consellería de Política Social e Xuventude — III. Outras disposicións — 13/02/2024

Advertido erro na citada resolución, na versión en castelán, publicada no
Diario Oficial de Galicia
número 29, do venres 9 de febreiro de 2024.
Faise a corrección na versión do DOG nese idioma. Tal corrección non procede no texto en galego.
RESOLUCIÓN do 9 de febreiro de 2024 pola que se dá publicidade ás axudas concedidas ao abeiro da Resolución do 20 de decembro de 2022 pola que se establecen as bases reguladoras das subvencións para caldeiras de biomasa destinadas a particulares, así como a selección das entidades colaboradoras que participarán na súa xestión, e se procede á súa convocatoria para o ano 2023 (códigos de procedemento IN421N e IN421P).
Axencia Instituto Enerxético de Galicia — III. Outras disposicións — 16/02/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou finalidades da subvención,
Na súa virtude, esta dirección
Publicar no
Diario Oficial de Galicia
as axudas concedidas ao abeiro da Resolución do 20 de decembro de 2022 pola que se establecen as bases reguladoras das subvencións para caldeiras de biomasa destinadas a particulares, así como a selección das entidades colaboradoras que participarán na súa xestión, e se procede a súa convocatoria para o ano 2023.
Santiago de Compostela, 9 de febreiro de 2024
Finalidade: axudas para proxectos de biomasa destinadas a particulares.
Aplicación orzamentaria: 05.A3.733A.780.1, financiada con fondos propios da Comunidade Autónoma.
Beneficiarios e axuda concedida:
RESOLUCIÓN do 7 de febreiro de 2024 pola que se dá publicidade das subvencións concedidas ao abeiro da Orde do 2 de outubro de 2023 pola que se establecen as bases reguladoras para a concesión de subvencións, en réxime de concorrencia competitiva, destinadas ao desenvolvemento de áreas de estacionamento seguras e protexidas para vehículos de transporte de mercadorías (AESP) na Comunidade Autónoma de Galicia, e se convocan para as anualidades 2023 e 2024 (código de procedemento IF313A).
Consellería de Infraestruturas e Mobilidade — III. Outras disposicións — 16/02/2024

Primeiro. No
Diario Oficial de Galicia
núm. 191, do 6 de outubro de 2023, publicouse a Orde do 2 de outubro de 2023 pola que se establecen as bases reguladoras para a concesión de subvencións, en réxime de concorrencia competitiva, destinadas ao desenvolvemento de áreas de estacionamento seguras e protexidas para vehículos de transporte de mercadorías (AESP) na Comunidade Autónoma de Galicia, e se convocan para as anualidades 2023 e 2024 (código de procedemento IF313A).
Segundo. O crédito previsto para a concesión das axudas, de acordo co establecido no artigo 2 da dita orde, foi o seguinte:
Terceiro. Segundo o disposto no artigo 27 da Orde do 2 de outubro de 2023, en cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, a Consellería de Infraestruturas e Mobilidade debe darlles publicidade no
Diario Oficial de Galicia
ás subvencións concedidas ao abeiro desta convocatoria.
En consecuencia, de acordo con todo o indicado,
Publicar como anexo a relación das subvencións que se concederon ao abeiro da Orde do 2 de outubro de 2023.
Santiago de Compostela, 7 de febreiro de 2024